open-index/open-wikipedia-markdown huggingface dataset:
Me Too

մինի|Տարանա Բյորքը «She’s Revolutionary» ֆիլմում
**Me Too** (կամ ****), հեշթեգ, որ արագորեն տարածվել է սոցիալական ցանցերում 2017 թվականի հոկտեմբերին և ընդգծում է սեռական բռնության ու ոտնձգությունների քննադատությունը, որ տարածում է գտել կինոպրոդյուսեր Հարվի Վայնշտեյնի դեմ ներկայացված մեղադրանքներից ու սկանդալից հետո։ Համարվում է, որ հենց այդ իմաստով է տվյալ արտահայտությունն առաջին անգամ օգտագործվել հասարակական ակտիվիստ Տարանա Բյորքի կողմից, իսկ հետագայում ժողովրդականություն է ստացել դերասանուհի Ալիսա Միլանոյի շնորհիվ, որը կանանց առաջարկել է հավանել և կիսվել, որպեսզի ներկայացնեն իրենց դառը փորձը։ Այդ ժամանակից ի վեր միլիոնավոր մարդիկ օգտագործել են այդ հեշթեգը՝ պատմելու համար իրենց վերապրածը։ Նրանց թվում եղել են նաև հայտնի անձինք։

## Արտահայտության ծագում
Հասարակական գործիչ Տարանա Բյորքն օգտագործել է «Me Too» արտահայտությունը MySpace սոցիալական կայքում 2006 թվականին «հնարավորությունների ընդլայնում ապրումակցման միջոցով» () արշավի շրջանակներում, որն իրականացվել է սևամորթ կանանց շրջանում, որոնց նկատմամբ կիրառվել է սեռական բռնություն (հատկապես ոչ բարեկեցիկ շրջաններում)։ Բյորքն ստեղծել է «Me Too» վավերագրական ֆիլմը, որում մասնավորապես պատմել է, թե ինչպես է մի անգամ պատասխանել «ես նույնպես» 13-ամյա մի աղջկա, որը խոստովանել է, որ ենթարկվել է սեռական բռնության։ Բյորքը զղջացել է, որ այդ աղջկան պարզապես պատասխանել է՝ «Ես նույնպես», ու այլ բառեր չի գտել։

2017 թվականի հոկտեմբերի 15-ին Ալիսա Միլանոն կոչ է արել տարածել այդ արտահայտությունը, որպեսզի ցույց տրվի սեռական ոտնձգությունների խնդրի մասշտաբն ու տարածվածությունը. «Եթե սեռական ոտնձգության կամ հարձակման ենթարկված բոլոր կանայք նույնպես գրեին «Ես նույնպես» իրենց էջում, մենք կարող էինք մարդկանց հասկացնել այդ խնդրի մասշտաբները»։ Միլանոն հետագայում այդ պատմությունը պատմել է Տարանա Բյորքին և նրան կոչել «սրտառուչ և ոգեշնչող»։

## Տարածում
Արտահայտությունն օգտագործվել է ավելի քան 200 000 անգամ մինչև հոկտեմբերի 15-ը, իսկ հոկտեմբերի 16-ին այդ թիվը գերազանցել է 500 000-ը։ Ֆեյսբուքում հեշթեգն օգտագործել է ավելի քան 4,7 մլն մարդ 12 մլն հաղորդագրություններում 24 ժամվա ընթացքում։ Facebook-ը հայտնել է, որ Միացյալ Նահանգների 45 % օգտատերերի ընկերներից գոնե մեկն օգտագործել է այդ տերմինը։

Միլանոյի հրապարակմանը պատասխանել են տասնյակ հազարավոր կանայք, այդ թվում՝

* Փաթրիշա Արքեթ
* Տորա Բյորչ
* Բյորկ
* Գրետչեն Կառլսոն
* Բեթանի Կոսենտինո
* Շերիլ Քրոու
* Վիոլա Դեվիս
* Քիմյա Դոուսոն
* Ռոզարիո Դոուսոն
* Ֆելիցիա Դեյ
* Էլեն Դեջեներես
* Լորա Դրեյֆուս
* Սեյդի Դուպիս
* Ամերիկա Ֆերերա
* Լեդի Գագա
* Իլանա Գլեյզեր
* Հիզեր Գրեմ
* Սառա Հայլենդ
* Ռութի Քաուր
* Մառնե Լիվայն
* Մոնիկա Լևինսկի
* Էմբեր Լյու
* Մելանի Լինսկի
* Մակկայլա Մարոնի
* Քսենյա Սոբչակ
* Մառլի Մեթլին
* Դեբրա Մեսինգ
* Էշլի Մյուրեյ
* Աննա Փեքուին
* Պոլի Փերրետ
* Քրիստինա Փերրի
* Բիզի Ֆիլիպս
* Էմիլի Ռատակովսկի
* Մոլլի Ռինգուոլդ
* Անիկա Նոնի Ռոուզ
* Ջեննի Սլեյթ
* Գեբրիել Յունիոն
* Ջեսիկա Վալենտի
* Էլիզաբեթ Ուորեն
* Էվան Ռեյչել Վուդ
* Ռիզ Ուիզերսփուն

## Ծանոթագրություններ

Կատեգորիա:Time-ի վարկածով «Տարվա մարդ» ճանաչվածներ
Կատեգորիա:Բռնություն կանանց նկատմամբ
Կատեգորիա:Դարձվածքներ
Կատեգորիա:Սեռական բռնություն
Գյուղական վոդևիլ

**Գյուղական վոդևիլ** (), ռուսական տիկինիկային մուլտֆիլմ մեծահասակների համար, որը նկարահանել է Իվան Ուֆիմցևը ըստ իր կնոջ` Էլեոնորա Տադեի սցենարի։ Լեոնիդ Շվարցմանի հետ Ուֆիմցևը կենդանիների մասնակցությամբ ստեղծել է մի պատմություն անկեղծության, ազնվության, բարության և փոխօգնության մասին։

1994 թվականին թողարկվել է մուլտֆիլմի շարունակությունը` «Ախ այս աչքակապուկը» վերնագրով։

## Սյուժե
Մի անգամ Անտարկտիդայից ռուսական ծայրամաս է տեղափոխվում մի պինգվին։ Նա հայտնվում է մի անասնագոմում, որտեղ ապրում են Ռոզալինդա կովը, Լաուրենսյա խոզը, Ռոմուալդ շունը, մի շնիկ, Օգնեսա և Իզաբել ընկերուհի հավերը, ինչպես նաև` համեստ բազմազավակ մայրիկ Պեստրուշկան։ Վերջինիս ամուսինը` աքաղաղ Ռոնալդուն, պտտվում է «PLAY BOY» գրությամբ շապիկով, ուշադրություն չի դարձնում ո՛չ կնոջը, ո՛չ ճուտիկներին և պարբերաբար հեռանում է բակից։ Պինգվինը տեսնելով դա` միանգամից սկսում է հոգ տանել Պեստրուշկայի և ճուտիկների մասին։ Երբ աքաղաղը վերադառնում է և սկսում է ելույթ ունենալ, պինգվին կռվի ժամանակ պոկում է հակառակորդի պոչի փետուրը և դուրս է շպրտում նրան, իսկ ինքը Պեստրուշկայի հետ թևերի տակ է առնում նրա երեխաներին և ձվից նոր դուրս եկած պինգվիններին։

## Նկարահանող խումբ
* Սցենարի հեղինակ` Էլոնորա Տադե
* Ռեժիսոր` Իվան Ուֆիմցև
* Բեմադրող նկարիչ` Լեոնիդ Շվարցման
* Օպերատոր` Իգոր Դիանով 
* Կոմպոզիտոր` Ալեքսեյ Շելիդին   
* Ձայնային օպերատոր` Բորիս Ֆիլչիկով 
* Նկարիչ-անիմատորներ` Սերգեյ Օլիֆիրենկո, Սերգեյ Կոսիցին, Վ. Գոլուբև  
* Խմբագիր` Նատալյա Աբրամովա
* Մոնտաժող` Գ. Ֆիլատովա
* Տնօրեն` Ալինա Վլասովա 
* Դերերը հնչյունավորել են 
** Վսևոլոդ Լարիոնով
** Եվգենի Վեսնիկ 
** Նադեժդա Ռումյանցևա 
** Լյուդմիլա Գնիլովա
** Գերման Կաչին
** Վալենտինա Մալյավինա 
** Ալեքսեյ Շելիգին

## Վերաթողարկում DVD ձևաչափով
Մուլտֆիլմը DVD ձևաչափով բազմիցս վերաթողարկվել է մուլտֆիլմերի հավաքածուներում։

* «Հավիկ Ռյաբան,» Սոյուզմուլտֆիլմ ստուդիա, DVD ձևաչափ։ Տեսաերիզի վրա ընդգրկված են եղել հենևյալ մուլտֆիլմերը.
«Պապիկի, տատիկի և հավիկ Րյաբայի մասին» (1982), «Աքլորիկ, ոսկե կատարիկ» (1955), «Աքաղաղն ու ներկերը» (1964), «Ծուղրուղու», «Գյուղական վոդևիլ», «Հեքիաթ Գնդլիկ Բոքոնիկի մասին», «Ծղոտե ցլիկ», «Դեղնուկը», «Կար չկար, մի հավիկ կար»։

## Ծանոթագրություններ

## Արտաքին հղումներ
* 
* Գյուղական վոդևիլը youtube.com կայքում

Կատեգորիա:1993 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ուֆիմցևի մուլտֆիլմեր
Կատեգորիա:Մուլտֆիլմեր կենդանիների մասին
Կատեգորիա:Ռուսական մուլտֆիլմեր
Կատեգորիա:Տիկնիկային մուլտֆիլմեր
Վարդան Աթաբեկյան

**Վարդան Նելսոնի Աթաբեկյան** (), ՀՀ ԱԺ 7-րդ գումարման պատգամավոր։ 2019 թվականի փետրվարի 2-ին դարձել է ԱԺ Ֆինանսավարկային և բյուջետային հարցերի մշտական հանձնաժողովի անդամ։

## Կենսագրություն
Վադան Աթաբեկյանը ծնվել է Երևանում, 1981 թվականի ապրիլի 20-ին։

Չի զորակոչվել Հայաստանի զինված ուժեր, քանի որ զոհված ազատամարտիկի միակ զավակ է։ Միչև 2002 թվականը սովորել է Երևանի պետական համալսարանի ինֆորմատիկայի և կիրառական մաթեմատիկայի ֆակուլտետում։

2002-2004 թվականներին աշխատել է որպես «Հայպետհողշիննախագիծ» ինստիտուտի սահմանագծման և սահմանազատման բաժնի ճարտարագետ-հողաշինարար։ 2005-2007 թվականներին եղել է «Ինտրաքոմ Հայաստան» ՍՊԸ շինարարական բաժնի ճարտարագետ։ 2008-2010 թվականներին՝ «Բարսիս» ՍՊԸ տնօրենի օգնական։ 2012-2014 թվականներին՝ «Courier.am» սուրհանդակային ծառայության գործադիր տնօրեն, իսկ 2014-2018 թվականներին հիմնադրել է «ArmCourier» սուրհանդակային ծառայությունը և եղել գործադիր տնօրեն։

## Քաղաքական գործունեություն
2018 թվականի դեկտեմբերի 9-ին ընտրվել է Ազգային Ժողովի պատգամավոր «Իմ քայլը» կուսակցությունների դաշինքի թիվ 4 ընտրատարածքի տարածքային ընտրական ցուցակով։

## Ընտանիք
Վարդան Աթաբեկյանը ամուսնացած է և ունի մեկ զավակ։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ քաղաքական գործիչներ
Գերայի գրադարան

**Գերայի քաղաքային և շրջանային գրադարան** (),  1920 թվականին Գերա քաղաքում հիմնադրված հանրային գրադարան, որը 1985 թվականից սկսած կրում է Ալեքսանդր Պուշկինի անունը։

## Պատմություն և նկարագիր
Գերայի քաղաքային և շրջանային գրադարանը հիմնադրվել է 1920 թվականի հոկտեմբերի 20-ին Լայպցիգից գաղթած Գուստավ Հենինգի (1868-1948) նախաձեռնությամբ։ Այն դարձել է մի քանի քաղաքային գրքային հավաքածուների հավաքատեղի, որոնք ստեղծվել են միայն 19-րդ դարում, քանի որ 1780 թվականի սեպտեմբերի 18-ի մեծ հրդեհի ժամանակ քաղաքի գրեթե բոլոր գրքերը (շուրջ 100․000 հատոր) ոչնչացել են։ Սկզբնական ֆոնդը հիմնականում կազմված էր կազմալուծված Գերայի կենտրոնական աշխատանքային գրադարանի, Արհմիության կենտրոնական գրադարանի և երեք բուրժուական հանրային գրադարանների մասերից։ Այս ամենին աստիճանաբար ավելացվել է նաև դպրոցական գրադարանների և տեղական ընթերցանության ակումբների ոչ մեծ քանակությամբ գրքերը։ Ավելի ուշ ֆոնդը համալրվել է 1867 թվականին ստեղծված «Ratsbibliothek» հավաքածուով։ 1923 թվականին գրադարանը հավասարեցվել է այլ ազգային գրադարաններին և վերանվանվել է Գերայի տյուրինգյան պետական գրադարան։ Գերմանիայի դեմոկրատական հանրապետության ժամանակաշրջանում՝ 1976 թվականին, այն կրկին ստացել է հանրային գրադարանի կարգավիճակ, իսկ 1985 թվականից սկսել է կրել Պուշկինի անունը։ 1986 թվականին նրա հավաքածուն կազմում էր 375 480 մատենագիտական միավոր։

## Տես նաև
*Իզերլոնի գրադարան

## Ծանոթագրություններ

## Գրականություն
* Marwinski, Felicitas: Die «Blätter der Volkshochschule Thüringen», ein Nachspiel zum «Bibliothekar». In: Der Bibliothekar 38 (1984) Heft 5, S. 208—218.
* Embersmann, Hans: Die Freie Öffentliche Landesbücherei Gera von ihrer Gründung im Jahre 1920 bis 1933 und die Geschichte ihrer historischen Vorläufer: zur Geschichte der WAB Gera. Berlin 1986 [Diss. Humboldt-Universität].
* Meyfarth, Brunhilde: Geschichte der Wissenschaftlichen Allgemeinbibliothek Gera 1920 bis 1990: erarbeitet als Festvortrag zum 70jährigen Jubiläum am 20. Oktober 1990.

## Արտաքին հղումներ
* 

Կատեգորիա:1920 հիմնադրված կազմակերպություններ
Կատեգորիա:Գերմանիայի գրադարաններ
Կատեգորիա:Գրադարաններ այբբենական կարգով
Վիետ Տան Նգուեն

**Վիետ Տան Նգուեն** (, ), վիետնամական ծագումով ամերիկացի ժամանակակից գրող, Պուլիտցերյան մրցանակի դափնեկիր «*Գեղարվեստական արձակ*» անվանակարգում, Հարավային Կալիֆոռնիայի համալսարանի պրոֆեսոր, Արվեստների և գիտությունների ամերիկյան ակադեմիայի անդամ (2018 թվականից), Մըք-Արթուր կրթաթոշակի շահառու (2017 թ,)։ Նրա առաջին իսկ վեպը՝ «*Համակրողը*» (*The Sympathizer*), 2016 թվականին շահել է ոչ միայն Պուլիտցերյան մրցանակ, այլ նաև մի ամբողջ շարք այլ մրցանակներ, այդ թվում՝ Էդգար Ալան Պոյի անվան մրցանակ, Խաղաղության դեյտոնյան գրկան մրցանակ, Գեղարվեստական գրականության կենտրոնի մրցանակ «*Առաջին վեպ*» անվանակարգում, Ամերիկյան գրադարանների ընկերակցության կողմից՝ Քարնեգի մեդալ՝ գեղարվեստական գրականության ասպարեզում գերազանցության համար, *Edgar* մրցանակ՝ «*Ամերիկացի հեղինակի լավագույն առաջին վեպ*» անվանակարգում՝ *Mystery Writers of America*-ի կողմից, Ասիա-ամերիկյան խաղաղօվկիանոսյան գրադարանների ընկերակցության մրցանակ՝ «*Գեղարվեստական գրականություն*» անվանակարգում։ Բացի այդ, «Համակրողը» վեպը տարվա գիրք է ճանաչվել «*Նյու Յորք թայմս*»-ի, «*Ուոլ սթրիթ ջորնալ*»-ի, «Գարդիան»-ի, *Slate.com*-ի, *Amazon.com*-ի և *«Վաշինգտոն փոսթ»*-ի տարբերակներով։

Վիետ Տան Նգուենը հեղինակել է վիետնամական պատերազմի իրադարձությունների մասին պատմող «*Nothing Ever Dies: Vietnam and the Memory of War*» փաստավավերագրական վեպը, ինչպես նաև բազմաթիվ պատմվածքներ, էսսեներ։

Գրական և դասախոսական աշխատանքներից զատ՝ նա զբաղվում է ժուռնալիստիկայով. «*Լոս Անջելես թայմս*»-ի մշակութային քննադատն է։

## Կենսագրություն
Վիետ Տան Նգուենը ծնվել է 1971 թվականի մարտի 13-ին, Վիետնամի Հանրապետության Բուոնմետհոուտ քաղաքում։ Նրա ծնողները 1954 թվականին Վիետնամի Դեմոկրատական Հանրապետությունից  արտագաղթել են հարավ՝ Վիետնամի Հանրապետություն։

1975 թվականին, այն բանից հետո, երբ կոմունիստները գրավել են Սայգոն քաղաքը, նրանք ընտանիքով տեղափոխվել են Ամերիկայի Միացյալ Նահանգներ։ Սկզբում ապրել են վիետնամցի փախստականների ճամբարում, որ գտնվում էր Ֆորտ Ինդիանթաունում, 1978 թվականին տեղափոխվել են Փենսիլվանիայի նահանգի Հարրիսբերգ, այնուհետև՝ Կալիֆոռնիայի նահանգի Սան Խոսե քաղաքը, որտեղ Նգուենը նախ սովորել է Սուրբ Պատրիկի անվան դպրոցում, ապա՝ Բելլարմինի քոլեջում։

1992 թվականին նա արվեստների բակալավրի որակավորումով ավարտել է Կալիֆոռնիայի համալսարանը Բերքլիում, 1997-ի մայիսին պաշտպանել ատենախոսություն ու ստացել փիլիսոփայության դոկտորի գիտական աստիճան։ Այդ նույն տարում տեղափոխվել է Լոս Անջելես և աշխատանքի անցել Հարավային Կալիֆոռնիայի համալսարանում։

## Ծանոթագրություններ

## Արտաքին հղումներ
* 
* [Վիետ Տան Նգուենը «Գրքի ակումբ»-ի («Ընտանեկան ժամանցի ակումբ»-ի) կայքում
* https://dornsife.usc.edu/cf/faculty-and-staff/faculty.cfm?pid=1003574 Վիետ Տան Նգուենը «Հարավային Կալիֆոռնիայի համալսարան] » կայքում
* Վիետ Տան Նգուեն. մատենագրություն
* Viet Thanh Nguyen comes out for Palestinian rights

Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկացի գրողներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Պուլիցերյան մրցանակակիրներ
Կատեգորիա:Ամերիկացի դետեկտիվ ժանրի գրողներ
Կատեգորիա:Պատմվածքագիրներ
Կատեգորիա:Ամերիկացի վիպասաններ
Պապիկի, տատիկի և հավիկ Րյաբայի մասին

**Պապիկի, տատիկի և հավիկ Րյաբայի մասին** (), խորհրդային մուլտֆիլմ, որը նկարահանվել է «Սոյուզմուլտֆիլմ» ստուդիայում, 1982 թվականին, «Հավիկ Րյաբան» ռուսական ժողովրդական հեքիաթի մոտիվներով։ Մուլտֆիլմում չի արտասանվում ոչ մի բառ, հնչում է միայն երաժշտություն։

## Սյուժե
Առավոտ է։ Գյուղական խրճիթում երգում է աքաղաղը։ Պապիկը վեր է կենում վառարանի կողքից։ Տատիկը արդեն արթնացել է և խրճիթ է բերում կաթով լիքը դույլերը։

Պապիկը ուզում է ուտել և սպասում է, թե երբ պիտի հավիկը ձու ածի։

Իսկ հավիկը չի ածում։

Տատիկը կերակրում է հավիկին, շոյում նրան և հոգ տանում նրա մասին։

Տատիկը միացնում է ինքնաեռը։ Պապիկը երազում է ձվածեղի մասին։ Պապիկը ցախ է կոտրատում։ Տատիկը լվանում է թավան։ Ծերունիները սպասում են, թե երբ պիտի հավիկը ձու ածի։ Դրանից էր կախված` արդյո՞ք նրանք կնախաճաշեն, թե ոչ։

Ժամանակը անցնում է, իսկ հավիկն այդեպ էլ ձու չի ածում։

Պապիկը զվարճացնում է հավիկին, օրորում է նրան Այդ չտեսնված ուշադրությունից հավիկը ձու է ածում, բայց ձուն սովորական չէր, այլ` ոսկե։

Ծերունիները չեն կարողանում կոտրել ձուն։ Դրա վրա կոտրում են ողջ խոհանոցային պարագաները։ Ամբողջ խրճիթին կործանում էր սպասվում, իսկ ձուն չէր կոտրվում։

Ավերածություններին իր բնից հետևում է մուկը։ Մուկը մոտենում է ոսկե ձվին և կոտրում ձուն։ Իսկ նրա ներսում ոչինչ չկար։

Ուտելիք չկա և չի էլ սպասվում։ Պապիկը լացում է։ Տատիկը լացում է։

Տատիկը հավաքում է ոսկե ձվի փշուրները ավելով և գոգաթիակով։

Հավիկը մխիթարում է պապիկին և տատիկին և նրանց համար ածում է սովորական, այլ ոչ թե ոսկե ձու։

Ծերունիները ուրախ են։ Սեղանին ձու կա, այսինքն` նրանք այդ օրը քաղցած չեն մնա։

## Նկարահանող խումբ

## Վերաթողարկում
Մուլտֆիլմը բազմիցս վերաթողարկվել է «Հավիկ Րյաբան» մուլտֆիլմերի հավաքածուում («Սոյուզմուլտֆիլմ»), DVD ձևաչափ, ներկայացուցիչ` «Սոյուզ»։

## Ծանոթագրություններ

## Արտաքին հղումներ
* 
* «Պապիկի, տատիկի և հավիկ Րյաբայի մասին» - Мультик.ру

Կատեգորիա:1980-ականների ռուսերեն ֆիլմեր
Կատեգորիա:1982 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդր Դավիդովի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:1982 ֆիլմեր
Կատեգորիա:1980-ականների խորհրդային ֆիլմեր
Հարվարդի բիզնես դպրոց

**Հարվարդի բիզնես դպրոց** (), բարձրագույն ուսումնական հաստատություն, որը գտնվում է ԱՄՆ-ի Մասաչուսեթս նահանգի Բոստոն քաղաքում։ Հարվարդի համալսարանի մի մասն է կազմում։ Դպրոցն առաջարկում է *MBA* (*Master of Business Administration*) ծրագրով ուսուցում անցնելու ամբողջական ծրագիր, ինչպես նաև դոկտորական և շատ այլ կրթական ծրագրեր։ Դպրոցը պատկանում է *Harvard Business School Publishing* հրատարակչությանը, որը պարբերաբար հրատարակում է բիզնես-թեմաներով, օնլայն-մենեջմենթով, կորպորատիվ կառավարման, «քեյս-սթադիս» և այլ հրատարակությունների գրքեր, ինչպես նաև Harvard Business Review ամսաթերթը։

Ըստ *U.S. News & World Report* հրատարակչության՝ դպրոցն առաջին տեղն է զբաղեցնում ամերիկյան բիզնես դպրոցների ցանկում, իսկ ըստ Financial Times-ի (*Financial Times Global MBA Rankings 2010*)՝ երրորդ հորիզոնականը՝ գտնվելով Լոնդոնի բիզնես դպրոցի և Ուորտոնի () բիզնես դպրոցի մեջտեղում։ Մշտապես գտնվում է ամերիկյան և համաշխարհային բիզնես դպրոցների ցանկի առաջին տասնյակում, ընդգրկված է Բաղեղի լիգայի համալսարանների վեց բիզնես դպրոցների շարքում։

## Պատմություն
Դպրոցը հիմնադրվել է 1908 թվականին։ Դպրոցի գոյության առաջին տարում այնտեղ սովորում էր 59 ուսանող։ Առաջին անգամ ուսուցման գործընթացի մեջ մտցնելով «քեյս-ստադիս» (իրական կյանքից միանգամայն կոնկրետ օրինակներով տեսական և գործնական ուսուցում, դրանց վերլուծության և հնարավոր գործողությունների մշակում) մեթոդաբանությունը՝ *HBS*-ն ունեցել է ուսանողների թվաքանակի զգալի աճ, նրանց թիվը 10 տարվա ընթացքում հասել է 500-ի։ 1926 թվականին դպրոցը տեղափոխվում է Բոստոն։ Իգական սեռի անձինք առաջին անգամ ընդունվել են *MBA* 1965 թվականին՝ ստանդարտ երկամյա հիմունքների համաձայն պարապմունքների։ *HBS*-ի ռեկտորը Նիթին Նոհրիան է։

## Հայտնի շրջանավարտներ
*Ուիլյամ Օ’Նիլ
*Սթիվեն Քովի
*Սթիվեն Շվարցման

## Ծանոթագրություններ

## Գրականություն
* Cruikshank, Jeffrey L. (1987). A Delicate Experiment: The Harvard Business School, 1908—1945. Boston, MA: Harvard Business School Press. ISBN 087584135X.

Կատեգորիա:Հարվարդի համալսարան
Չիլիս (հրաբուխ)

**Չիլիս** (), հրաբուխ Կոլումբիայի և Էկվադորի սահմանին։ Այն ձգվում է 3 կիլոմետր (2 մղոն) հարավ-արևելքում՝ Սերո Նեգրո դե Մայասքուեր հրաբխից, և 2 գագաթները համարվում են նույն Չիլի-Սերո Նեգրո հրաբխային համալրի մի մասը։ Հրաբուխները Կումբալի հետ միասին անդեզիտ ժայռի տեսակ են։ Ժայթքումը , գրանցված Կոլումբիական պետական ինստիտուտի Ինգեոմինասի կողմից, հնարավոր է որ լիներ Էկվադորյան Ռեվենդատոր հրաբուխը, այլապես հրաբուխը չէր ժայթքել մոտավորապես 160000 տարի։

## Վերջին ակտիվություն
2014 թվականի հոկտեմբերի 20-ին Կոլումբիայի երկրաբանական ծառայությունը հաղորդել է, որ 5.8 բալանոց երկրաշարժը, ամենամեծը մինչ այդ օրը, տեղի է ունեցել Սերո Նեգրո դե Մայասքուեր և Չիլի հրաբուխների մոտակայքում, 10 կիլոմետրից պակաս խորության վրա։ Երկրաշարժը զգացվել է Պաստոյի հյուսիսում՝ Կոլումբիայում և Կիտոյի հարավում՝ Էկվադորում։

2014 թվականի հոկտեմբերի 21-ին Կոլումբիայի երկրաբանական ծառայությունը բարձրացրեց հրաբխային համալրի զգոնությունը նարնջագույնի (4 մակարդակից 3-ը) նշելով, որ 18 ժամվա ընթացքում հայտնաբերվել է 4300 երկրաշարժի բնութագրմամբ սեյսմիկ խավար։ Հիպոկենտրոնները տեղակայված էին Չիլի հրաբխից 1-4 կմ հարավ-արևմուտք, 3-5 կմ խորության վրա, և տեղական մագնիտուդներ՝ 0.2-ի և 4.5-ի միջև։ Բնակիչները զգում էին իրադարձություններից 11-ը։

Հոկտեմբերի 22-ին զեկուցում նշվեց, որ 2014 թվականի հոկտեմբերի 21-ին արձանագրված երկրաշարժերի ընդհանուր քանակը հասել է 7177-ի, որը 2013 թվականի նոյեմբերին տեղադրված տեղական սեյսմիկ ցանցը մեկ օրվա ընթացքում գրանցել է երկրաշարժերի ամենամեծ թիվը։ Մի քանի ծովախորշեր են առաջացել տարածքում 2013 թվականի փետրվարից սկսած։ 2014 թվականի նոյեմբերի վերջի դրությամբ ավելի քան 132000 երկրաշարժ տեղի ունեցավ նեղ շրջանում։

## Պատկերասրահ

File:Ipiales,fondo volcán Chiles.jpg|2013
File:Volcán Chiles.JPG|2015


## Տես նաև
*Էկվադորի հրաբուխներ

## Ծանոթագրություններ

Կատեգորիա:Էկվադորի լեռներ
Կատեգորիա:Հրաբուխներ այբբենական կարգով
Կատեգորիա:Էկվադորի հրաբուխներ
Կատեգորիա:Կոլումբիայի հրաբուխներ
Բեռնի պատմության թանգարան

**[[2008|Բեռնի]] պատմության թանգարան** () , մեծությամբ երկրորդ պատմության թանգարան Շվեյցարիայում։ Գտնվում է Բեռնի Հելվեթիապլաց հրապարակում։

## Պատմություն
thumb|left|Բերն Պատմական թանգարանի մուտքի դարպասները
1882 թվականին ժամանակակից Կազինոպլացի գրադարանի պատկերասրահում բացվել է Բեռնի Անտիկվարային թանգարան։ Այնտեղ հավաքված էին քանթոնի (գավառ ), մունիցիպալիտետի և համայնքի հնագիտական, պատմական և ազգագրական հավաքածուները։ Մի քանի տարի անց քանթոնը, քաղաքը և քաղաքացիները որոշել են Կիրհենֆելդում կառուցել թանգարանի նոր շենք։ Շվեյցարիայի խորհրդարանը որոշել է կառուցել Ազգային թանգարան Ցյուրիխում։ 1892-1894 թվականներին Հելվիապլացում պատմականության ոճով կառուցվում էր Բեռնի Պատմության թանգարանը։ Նախագծի հեղինակներն էին շվեյցարացի ճարտարապետներ Էդուարդ  ֆոն Ռոդթը (գերմ.) և Փոլ Ադոլֆ Տիեշը (գերմ.):

2009թ. հունիսի կեսին բացվել է թանգարանին կից շինությունը (Kubus/Titan):

Այսօրվա դրությամբ թանգարանը իրենից է ներկայացնում երեք հարկանի շենք` իր հնագիտական, մշակութապատմական և ազգագրական հավաքածուներով։ Գլխավոր մուտքի դիմաց տեղակայված է Համաշխարհային հեռագրության հուշարձանը (գերմ.)։

## Հավաքածուներ
Ընդհանուր առմամբ թանգարանում հավաքված է մոտ 500 հազար ցուցանմուշ։ 1954-2009 թվականների ընթացքում թանգարանի մասնաճյուղը գտնվում էր Օբերհոֆեն ամրոցում (գերմ.)։ Թանգարանը պարունակում է Բեռնի պատմության և մշակույթի հետ կապված հավաքածուներ։ Ուշագրավ են համարվում Բուրգունդյան պատերազմներում Չառլզ Խիզախից գրավված *Բուրգունդյան [[Գոբելեն|գոբելենները:]]*

*1914թ. ճանապարհորդ [[Անրի Մոզերը]]  ([[Գերմաներեն|գերմ]].) թանգարանին փոխանցեց իր լայնածավալ արևելյան հավաքածուն, որը երկար տարիներ չէր ցուցադրվել սրահների պակասի պատճառով։ Գոյություն ունեն մի քանի մշտական ցուցահանդեսներ [[Ասիա]]յից և [[Եգիպտոս]]ից:*

2008թ. դեկտեմբերին հանդիսավոր կերպով բացվել է նոր սրահ` Ալբրեխտ ֆոն Հալլերի կյանքին և ստեղծագործությանը նվիրված հատուկ ցուցահանդեսի համար։ 2014 թվականի ապրիլի 3-ից մինչև հոկտեմբերի 26-ը ժամանակավոր ցուցադրվում էին գտածոները Շնիդեյոհից (գերմ)։

### Էյնշտեյնի թանգարան
thumb|left|Էյնշտեյնի թանգարանը
2005թ. իբրև ժամանակավոր ցուցահանդես մտածված Ալբերտ Էյնշտեյնի կյանքին և աշխատանքին  նվիրված Էյնշտեյնի թանգարանը մնացել է առանձին թանգարան։ Հենց Բեռնում էր Էյնշտեյնը ձևակերպել հարաբերականության տեսությունը։ Ալբերտ Էյնշտեյնի տուն-թանգարանը, որտեղ նախկինում ապրել էր գիտնականը, նույնպես բաց է հասարակության համար Բեռնում։

## Ծանոթագրություններ

## Գրականություն
* Bernisches Historisches Museum. — 100 Jahre Bernisches Historisches Museum – 1894–1994. — Bern, 1994.
* *Anne-Marie Biland.* Bernisches Historisches Museum Architekturführer. — Gesellschaft für Schweizerische Kunstgeschichte GSK. — Bern, 1994. — .
* *François de Capitani, Stefan Rebsamen.* Historisches Museum Bern. Mit einem Beitrag von Ernst J. Kläy und einem Vorwort von Georg Germann. — Bern, 1985.

## Արտաքին հղումներ
* Официальный сайт музея
* Литература от и про музей на нем.
* Сайт Музея Эйнштейна

Կատեգորիա:1894 հիմնադրումներ Շվեյցարիայում
Կատեգորիա:1894 հիմնադրված թանգարաններ
Կատեգորիա:Բեռնի թանգարաններ
Կատեգորիա:Պատմության թանգարաններ
Դիանա (աստվածուհի)

**Դիանա** (), բուսական և կենդանական աշխարհի, որսի, կանացիության և պտղաբերության աստվածուհի։ Համապատասխանում է հունական դիցաբաության  մեջ Արտեմիս և Սելենե աստվածուհիներին։

Ավելի ուշ Դիանային սկսել են նույնացնել Հեկատայի հետ։ Դիանային նաև անվանել են Տրիվիա՝ երեք ճանապարհների աստվածուհի (նրա պատկերները տեղադրված էին խաչմերուկում), այս անվանումը մեկնաբանվում էր որպես եռակի իշխանության նշան՝ երկնքում, երկրի վրա և երկրի տակ։ Նաև Դիանային նույնացնում էին կարթագենական երկնային աստվածուհի Ցելեստայի հետ։ Հռոմեական պրովինցիաներում Դիանա էին անվանում անտառի ոգիներին։

Հռոմեական  պաշտամունքի մեջ Դիանան համարվել է «օտար» և տարածված չի եղել պատրիկների շրջանում,  բայց ժողովրդականություն է վայելել ստրուկների շրջանում, ովքեր Դիանայի անվան տաճարներում ունեցել են անձեռնմխելիություն։ Սերվիոս Տուլլիոս թագավորը, ըստ լեգենդի, ծնված լինելով ստրկության մեջ՝ հռոմեական Ավենտին  բլուրի վրա  աստվածուհու պատվին տաճար է կառուցել։ Տաճարի կառուցման մեկ տարին ստրուկների համար տոն է եղել։

Ավենտինի վրա գտնվող նրա տաճարի հետ է կապվում  արտասովոր կովի մասին մի պատմություն, ում տիրոջն ասվել էր, որ նա, ով կովին կզոհաբերի տաճարին, Իտալիայում իշխանություն կունենա։ Սերվիոս Տուլլիոս թագավորը, իմանալով այդ պատմությունը, խորամանկությամբ տիրանում է կենդանուն, զոհաբերում է տաճարին ու եղջյուրներն ամրացնում է տաճարի պատին։

Դիանա աստվածուհու պատվին են անվանակոչել աստերոիդ` (78) Դիանա, որը բացահայտվել է 1863 թվականին։

## Ստուգաբանություն
Դիանա  գոյականն ի սկզբանե ծագել է հին  *divios* բառից, ավելի ուշ համապատասխանել է *divius*, *dius* բառերին՝ ինչպես Dius Fidius,  Dea Dia աստվածների անունների մեջ։ Ինչպես նաև *dium*, նշանակում է երկինք։ Բառի հիմքում ընկած են հնդեվրոպական  dei-, deiǝ-, dī-, dia- արմատները։

Հին հռոմեական հեղինակներ Մարկոս Տերենտիոս Վառոն  և Մարկոս Տուլիոս Կիկերոնը համարում էին, որ Դիանա անվան ստուգաբանությունը սերտ կապված է  (օր) բառի հետ։

## Գործառույթներ
Համաձայն ֆրանսիացի լինգվիստ, դիցաբան, լեզվաբան, ֆիլոլոգ Ժորժ Դյումեզիլի, Դիանան ունեցել է նախահնդեվրոպական ծագում։ Նրա կարծիքով աստվածուհու առաջնային գործառույթները ներառել են  երկնային աշխարհի միավորումը ժամանակի շարունակության հետ, սերունդների անընդհատության ապահովումը, որտեղից էլ և ձևավորվել է պտղաբերության հետ կապված նրա գործառնությունը։ Ինչպես նաև՝ նրա գործառույթներից է համարվել թագավորների խաղաղ հերթափոխությունը և թագավորական իշխանության բնականոն գործունեությունը։

Դիանան մարմնավորել է Լուսնին, այնպես ինչպես նրա եղբայր Ապոլլոնը Անտիկ շրջանում մարմնավորել է Արևին։

## Ծանոթագրություններ

Կատեգորիա:Աստվածուհիներ
Կատեգորիա:Դիցաբանական կերպարներ այբբենական կարգով
Կատեգորիա:Դիցաբանություն
Կատեգորիա:Կերպարներ այբբենական կարգով
Կատեգորիա:Որսորդության աստվածուհիներ
Ըմբշամարտի Եվրոպայի առաջնություն 2016

**Ըմբշամարտի Եվրոպայի առաջնություն 2016**, անցկացվել է 2016 թվականի մարտի 8-ից 13-ը Լատվիայի մայրաքաղաք Ռիգայում։

## Մեդալակիրներ
### Ազատ ոճ (տղամարդիկ)

### Հունահռոմեական

### Ազատ ոճ (կանայք)

## Մեդալներ

## Ծանոթագրություններ

## Արտաքին հղումներ
* Առաջնության արդյունքերը uww-eu.org կայքում 

Կատեգորիա:2016 ըմբշամարտում
Կատեգորիա:Ըմբշամարտի Եվրոպայի առաջնություններ
Բութի անվան բիզնես դպրոց

**Բութի անվան բիզնես դպրոց** (), բարձրագույն ուսումնական հաստատություն, որը գտնվում է ԱՄՆ-ի Իլինոյս նահանգի Չիկագո քաղաքում։ Չիկագոյի համալսարանի մաս է կազմում։ Բութի անվան բիզնես դպրոցը Նոբելյան մրցանակների թվով առաջատար է (9)։ Դպրոցը հիմնադրվել է 1898 թվականին, և հանդիսանում է երկրորդ ամենահին դպրոցը ԱՄՆ-ում։ Ավելի վաղ դպրոցը ուներ «Չիկագոյի համալսարանի բիզնեսի բարձրագույն դպրոց» անվանումը, վերանվանվել է՝ 2008 թվականին իր շրջանավարտ Դևիդ Բութից 300 մլն դոլարի նվիրատվություն ստանալուց հետո։

Դպրոցի հիմնական լսարանը գտնվում է Չիկագոյում Հայդ պարկի տարածքում։ Դպրոցի մասնաճյուղերը գտնվում են Չիկագոյի, Լոնդոնի և Հոնկոնգի կենտրոնական մասերում։ 2018 թվականի դրությամբ Բութի անվան բիզնես դպրոցը Հարվարդի բիզնես դպրոցի հետ միասին U.S. News & World Report վարկանիշում զբաղեցնում է առաջին տեղը։ Դպրոցն առաջին տեղն է զբաղեցնում նաև ըստ The Economist ամսագրի։

## Հայտնի շրջանավարտներ
*Սատյա Նադելա՝ Microsoft-ի գլխավոր գործադիր տնօրեն։
*Յուջին Ֆամա՝ ամերիկացի ականավոր տնտեսագետ, Նոբելյան մրցանակի դափնեկիր՝ ակտիվների գների փոփոխման էմպիրիկ վերլուծության համար (2013), արդյունավետ շուկայի վարկածի հեղինակ։
*Սյուզան Վագներ՝ BlackRock ներդրումային ընկերության նախկին տնօրեն, Apple կորպորացիայի տնօրենների խորհրդի անդամ։
*Ջոն Կորզին՝ ամերիկացի քաղաքական գործիչ, դեմոկրատ, տնտեսագետ։

## Ծանոթագրություններ

Կատեգորիա:Չիկագոյի համալսարան
Ջուղիսի

**Ջուղիսի** (), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։

## Դիրք
Գտնվում է ծովի մակարդակից 1280 մետր բարձրության վրա։ Շրջկենտրոն Դուշեթից հեռու է 36 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 29 մարդ։

## Ծանոթագրություններ

Կատեգորիա:Դուշեթի շրջան
Կատեգորիա:Վրաստանի գյուղեր
Տիմա Բելառուսկիխ

**Տիմա Բելառուսկիխ** (իրական անունը՝ Տիմոֆեյ Մոռոզով, , ), բելառուս երգիչ, երգերի հեղինակ։

## Կենսագրություն
Տիմոֆեյ Մոռոզովը ծնվել է 1998 թվականի հոկտեմբերի 1-ին Մինսկում։ Մեծացել է ամբողջական ընտանիքում, նա նաև ունի մեծ եղբայր։

Հարկ է նշել, որ Տիման մեծացել է երաժշտական ընտանիքում։ Նրա հայրը նախկինում եղել օպերայի մեներգիչ(2018 թվականից ապրում է Հնդկաստանում, որտեղ երեխաներին սովորեցնում  է երաժշտություն), իսկ մայրը երաժշտության ուսուցչուհի է(2018 թվականից գտնվում է ֆիզ արձակուրդում)։

Վաղ տարքից Տիման հետաքրքրված էր երաժշտությամբ։

6 տարեկանում ծնողները Տիմային ուղարկում են երաժշտական դպրոց, որտեղ նա զբաղվում է ջութակով։ 6-ից 12 տարեկաններում Տիման զբաղվում է ֆուտբոլով։ Սակայն դա նրան ձանձրացնում է և նա հեռանում է։ Դպրոցում Տիման սովորում էր լավ, հաջողացնելով նաև սպորտը։

Նա ընդունվում է երգի պետական ակադեմիա գիմնազիա-քոլեջ և այնտեղ սովորել է մինչև 9-րդ դասարանը։ Ուսումը Տիման շարունակում է դպրոցում, որտեղ  ավարտում է 10-րդ դասարանը։

Ինքը՝ Տիման ասել է որ նվագել է թավջութակ անցումներին։ Բացի այդ գումար է աշխատել  պաղպաղակ վաճառելով։

2016 թվականին Տիման չի անցել քաստինգը կազմակերպված реп-лейбл  Կաուֆման բացված Մինսկի ակումբում «Re: Public»: «Կաուֆմանի»-ի առաջնորդ Ալեքսանդր  Ռոզնիչենկոն  պատմում է։

Ինչպես Տիման ինքն է պատմում, մինչև  «Мокрые кроссы» երգի հրապարակումը նա աշխատում է ռեստորանում։ Երգը  YouTube-ում հայտնվել է 2018 թվականին| Информатор Днепр" />։ Մեկ ամիս անց այն արդեն  «ВКонтакте»-ի թոփերում էր և հոսքային ծառայություններում, որտեղից դուրս չի գալիս։ Երգը դարձավ «ВКонтакте»-ի 11 հայտնի երգերից մեկը։

2018 թվականի հոկտեմբերի 20-ին Մինսկի «Re:Public» Ակումբում տվեց իր առաջին մենահամերգը։ Հետո եղավ համերգ հոկտեմբերի 26-ին Գոմելում, Նովոպոլեցկում նոյեմբերի 3-ին և  նոյոեմբերի 7-ին նորից Մինսկում։ 2019 թվականի հունվարի 30-ին տեղի ունեցավ Տիմայի առաջին մենահամերգի թողարկումը, «Ձեր առաջին սկավառակը իմ ժապավենն է»։

## Անձնական կյանք
2019 թվականի փետրվարին  անց կացված կոնֆերենցիայով պարզվեց, որ Տիման ունի աղջիկ Յանա անունով մի աղջկանից։ Աղջկա անունը Սոֆիա է, նա ծնվել է 2015 թվականին։ Նրա ծնվելու ժամանակ Տիման 16 տարեկան էր, իսկ Յանան՝ 17:

***Ալբոմները***

### Երգերը

## Տեսահոլովակներ

## Մրցանակներ
### RU.TV մրցանակ

## Ծանոթագրություններ

Կատեգորիա:1998 ծնունդներ
Կատեգորիա:Անձինք այբբենական կարգով
Կատեգորիա:Բելառուս երաժիշտներ
Կատեգորիա:Բելառուս երգիչներ
Կատեգորիա:Բելառուս կոմպոզիտորներ
Կատեգորիա:Բեմական կեղծանուններ
Կատեգորիա:Երաժիշտներ այբբենական կարգով
Կատեգորիա:Հիփ հոփ երգիչներ
Կատեգորիա:Հոկտեմբերի 1 ծնունդներ
Բողոքի գործողություններ Իջևանում (2019)

**Բողոքի գործողություններ Իջևանում**, զանգվածային բողոքի գործողություններ Հայաստանի Տավուշի մարզի Իջևան քաղաքում, որոնք զուգորդվել են ոստիկանության հետ բախումներով։ Ցույցերը սկսվել են 2019 թվականի հուլիսի 16-ին, երբ Իջևան քաղաքի և հարակից բնակավայրի բնակիչները Իջևանի տարածքում փակել են դեպի Վրաստան տանող միջպետական ավտոճանապարհը, որը բանակցություններից հետո բացվել էր։

Հուլիսի 17-ի երեկոյան ոստիկանության կողմից ավտոճանապարհը բացելու փորձ է ձեռնարկվել, ինչից հետո բախումներ են սկսվել ցուցարարների և ոստիկանության միջև, որի հետևանքով տարբեր տվյալներով մինչև 25 ոստիկան է վիրավորվել։ Դեպքից անմիջապես հետո Իջևան են մեկնել Հայաստանի ոստիկանապետ Վալերիյ Օսիպյանը, ոստիկանական մեծաթիվ ուժեր։ Բանակցություններից հետո որոշ ժամանակ անց ցուցարարները բացել են ճանապարհը։ Նույն օրը Իջևան է ժամանել նաև ՀՀ ԱԱԾ պետ Արթուր Վանեցյանը։

Հուլիսի 17-ի լույս 18-ի գիշերը ոստիկանությունը ձերբակալություններ է սկսել, որոնք, ըստ որոշ տվյալների, ուղեկցվել են քաղաքացիների նկատմամբ բռնությունների կիրառումով։ Բռնությունների մասին լուրերը հերքել է ոստիկանապետ Վ.Օսիպյանը։

Հուլիսի 18-ին Իջևանում մի խումբ քաղաքացիներ որոշ ժամանակով կրկին փակել են ավտոճանապարհը, որը ոստիկանության ուժերի միջամտությունից հետո կրկին բացվել է։

## Ծանոթագրություններ

Կատեգորիա:2019 Հայաստանում
Կատեգորիա:Բողոքի ակցիաներ Իջևանում
Կատեգորիա:Հայաստանի ոստիկանություն
Կատեգորիա:Հայաստանի քաղաքականություն
Չելինաց

**Չելինաց** (, , ), քաղաք Բոսնիա և Հերցեգովինայի Սերբական Հանրապետություն վարչական կազմավորման հյուսիսային հատվածում։ Չելինացը համանուն համայնքի կենտրոնն է։

## Բնակչություն
Ըստ 2013 թվականի մարդահամարի տվյալների՝ քաղաքի բնակչությունը կազմում է 5&nbsp;802 մարդ։

;Համայնքի բնակչության էթնիկական կազմը՝

## Ծանոթագրություններ

Կատեգորիա:Բոսնիա և Հերցեգովինայի քաղաքներ
Բանյա Լուկա (այլ կիրառումներ)

**Բանյա Լուկա** կարող է վերաբերվել.

* Բանյա Լուկա, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
* Բանյա Լուկա, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Դեսֆինա

**Դեսֆինա** (), փոքր քաղաք Հունաստանում, որը գտնվում է ծովի մակարդակից 520 մ բարձրության վրա, նախկին Պառնասյան թեմում, Դելփիքից 7 կմ հարավ, Ամֆիսայից 18 կմ հարավ-արևելք, Լամիայից 53 կմ հարավ և Աթենքից 116 կմ հյուսիս-արևմուտք։ Մտնում է Կենտրոնական Հունաստանի պերիֆերիայի կազմի մեջ գտնվող Ֆոկիդա ծայրամասային միավորի Դելփիք համայնքի մեջ։ Ըստ 2011 թվականի մարդահամարի տվյալների՝ բնակչությունը կազմում է 1824 մարդ։

Քաղաքի արևմտյան և հյուսիսային մասով անցնում է ազգային ճանապարհ 48-ը՝ Ագրինիոն-Իտեյա-Դելփիք-Լևադիյա, որը եվրոպական E65 ճանապարհի մի մասն է։

## Տաքսիարխի եկեղեցի
Դեսֆինայում է գտնվում բյուզանդական Տաքսիարխի եկեղեցին (): Այն փոքր կիսաշրջանաձև տաճար է՝ կամարաձև տանիքով և մի փոքր պատուհանով։ Մուտքի դուռը գտնվում է արևմտյան կողմում։ Դռա վերևի փոքր որմնախորշի վրա պատկերված է Միքայել Հրեշտակապետը։ Պատի արտաքին մասը զարդարված է ագուցված աղյուսներով՝ խոշոր անհավասար քարերի միջև։ Ներքին որմնանկարները տեղ-տեղ զգալիորոն վնասվել են՝ հատկապես պատի ներքևի հատվածում։ Մուտքի վերևում եղած արձանագրությունը պարունակում է թվականը, երբ ստեղծվել են որմնանկարները. 1332 թվական, Անդրոնիկոս II Ավագի կառավարման ժամանակաշրջան և հոգևորականների անունները՝ Թեոդորոս և Կոնստանտինոս Անալիտիս () և Կոնստանտինոս Ստիրոտիս ():

## Դեսֆինայի համայնք
մինի|Թիմիոս-Պրոդրոմոս վանքը Դեսֆինայում
Դեսֆինայի համայնքային միության մեջ մտնում է 10 բնակավայր և Թիմիոս-Պրոդրոմոս վանքը։ Ըստ 2011 թվականի մարդահամարի տվյալների՝ բնակչությունը կազմում է 1988 մարդ։ Մակերեսը 148 992 կմ² է։

## Բնակչություն

## Ծանոթագրություններ

Կատեգորիա:Հունաստանի քաղաքներ
Ալիսը հրաշքների աշխարհում (1966)

**«Ալիսը հրաշքների աշխարհում»** (), BBC-ի 1966 թվականի հեռուստաներկայացումը, որի հիմքում ընկած էր Լուիս Քերոլի «Ալիսը Հրաշքների աշխարհում» (1864) գիրքը։ Ռեժիսորը Ջոնաթան Միլլերն էր, որն առավել հայտնի է «Սահմանեզրին» սատիրիկ դրամատիկական ռևյուում ունեցած դերով։

Ջոնաթան Միլլերը նորովի է մոտեցել ստեղծագործության բեմադրմանը։ Նա գիտակցաբար խուսափել էր հագուստի ստանդարտ՝ տենիելյան դիզայնից և «գունագեղ» արտադրության արժեքներից։ Հրաշքների աշխարհի հերոսները մեծ մասամբ Վիկտորյական դարաշրջանի հագուստներով են, իսկ Չեշիրյան կատվին ներկայացնելու համար իրական կատու էր։ Մինչ այդ գոյություն ունեցող բոլոր էկրանավորումներում բեմադրիչները հնարավորինս հավատարիմ էին մնացել հեքիաթի սյուժեին, և նրանց քիչ էր հետաքրքրել վերջինիս փիլիսոփայական կամ գիտական ենթաշերտերը։ Միլլերը դրանք բացատրել էր որպես պատմության բուն էությանը հասնելու փորձ. «Երբ որ դու վերացնում ես կենդանու գլուխը, դու սկսում ես տեսնել, թե այդ ամենն ինչի մասին է։ Փոքրիկ երեխան, շրջապատված լինելով շտապող, անհանգիստ մարդկանցով, մտածում է.«Մեծանալը սրա՞ նման է»։ Ջոնաթան Միլլերը փոքրիկ Ալիսին երազկոտ հրաշքների աշխարհից տեղափոխել է մեծահասակների իրապաշտական աշխարհը։ Էքզիստենցիալ ուրբանիստական պատկերներով ծանրաբեռնված ֆիլմը նախատեսված չէ երեխաների համար։ Մեծահասակների վտանգավոր աշխարհում փոքրիկ աղջնակի դեգերումները հասուն հանդիսատեսին մտածմունքների մեջ գցելու, անհանգստություն պատճառելու նպատակ ունեն։

Ներքին նկարահանումները տեղի են ունեցե Նեթլի հիվանդանոցում, որը 19-րդ դարի կեսերի կառույց էր և ֆիլմի ստեղծումից կարճ ժամանակ անց քանդվել է։ Արքունի սենյակի տեսարանը նկարահանվել է BBC-ի Իլինգ ստուդիայում և ներառել է կառույցների ամենամեծ հավաքածուն, որ երբևէ եղել է Իլինգում։

Ֆիլմի օրիգինալ երաժշտության հեղինակը հնդիկ վիրտուոզ սիթառահար, կոմպոզիտոր Ռավի Շանկարն է, որը Ջոնաթան Միլլերի մտերիմ ընկերներից էր։ Երաժշտությունն առաջին անգամ ռադիոյով հաղորդվել է 1966 թվականի դեկտեմբերի 28-ին։

## Ծանոթագրություններ

## Արտաքին հղումներ
* 
* Alice in Wonderland (BFI)
*DVD Review of 1966 BBC adaptation at DVDTalk.com
*"Jonathan Miller and Childhood", DVD review from *Lewis Carroll Review*

Կատեգորիա:1960-ականների անգլերեն ֆիլմեր
Կատեգորիա:1966 ֆիլմեր
Կատեգորիա:BBC
Կատեգորիա:Ալիսը հրաշքների աշխարհում գրքի էկրանավորումներ
Կատեգորիա:Բրիտանական ֆենտեզի ֆիլմեր
Կատեգորիա:Բրիտանական ֆիլմեր
Կատեգորիա:Գրական ստեղծագործությունների էկրանավորումներ
Կոտոր Վարոշ

**Կոտոր Վարոշ** (, , ), քաղաք Բոսնիա և Հերցեգովինայում։ Վարչականորեն գտնվում է Սերբական Հանրապետության Բանյա Լուկա շրջանում։ Համանուն համայնքի վարչական կենտրոնը։

## Բնակչություն
Ըստ 2013 թվականի մարդահամարի տվյալների՝ քաղաքի բնակչությունը կազմում է 8&nbsp;360 մարդ։

Համայնքի բնակչության էթնիկական կազմը՝

## Ծանոթագրություններ

Կատեգորիա:Բոսնիա և Հերցեգովինայի քաղաքներ
Վերլիոկա (մուլտֆիլմ)

**Վերլիոկա** (), 1957 թվականի խորհրդային նկարված մուլտֆիլմ, ռուսական ժողովրդական հեքիաթի էկրանավորումը, որ ստեղծվել է ռեժիսոր Ալեքսանդրա Սնեժկո-Բլոցկայայի կողմից, նրա առաջին ինքնուրույն աշխատանքն է։

## Սյուժե
Մուլտֆիլմը նկարահանվել է ռուսական ժողովրդական հեքիաթների մոտիվներով։ Հնում խուլ անտառում ապրում էր չար Վերլիոկան՝ առասպելական միաչքանի արարածը։ Մի օր Վերլիոկան զբոսնում է անտառում՝ երգելով չար երգեր և կատարելով վանդալիզմի և խուլիգանության տարբեր գործողություններ։ Ցանկանալով կաղին կոտրել՝ Վերլիոկան պատահաբար կոտրում է իր կոշիկը, որից հետո սպառնում է Կաղինին, որ կոշիկը վերանորոգելուն պես կջարդի նրան։

Այդ ժամանակ հարևան գյուղում պապն ու թոռնուհին հանգիստ ոլոռ էին աճեցնում։ Վերլիոկան, տեսնելով սիսեռը և ուրախանալով, անմիջապես սկսում է այն պարկը լցնել։ Թոռնուհին ամեն կերպ փորձել է խանգարել նրան, և Վերլիոկան որոշում է իր հետ վերցնել նաև նրան՝ մտցնելով սիսեռի պարկը։

Ոզնին, տեսնելով տեղի ունեցածը, անմիջապես պապիկին պատմել է տեղի ունեցածի մասին, իսկ վերջինս անմիջապես ձեռնամուխ է լինում Վերլիոկային գտնելուն, որպեսզի վրեժխնդիր լինի և վերադարձնի թոռնուհուն։ Ոզնու խնդրանքով պապիկը նրան վերցնում է իր հետ։ Ճանապարհին նրանց են միանում տարբեր արարածներ՝ պարանը, կաղինը և բադը, որոնց նույնպես նեղացրել էր Վերլիոկան։

Հասնելով Վերլիոկայի խրճիթին՝ ընկերները խորամանկության օգնությամբ կարողանում են վնասազերծել չարագործին և հետ վերադարձնել աղջկան։

## Ստեղծողներ
Ֆիլմի վրա աշխատել են.
* Սցենարիստներ՝ Նիկոլայ Էրդման, Ալեքսանդրա Սնեժկո-Բլոցկայա
* Ռեժիսոր՝ Ալեքսանդրա Սնեժկո-Բլոցկայա
* Բեմադրող նկարիչներ՝ Գրիգորի Կոզլով, Գրաժինա Բրաշիշկիտե
* Կոմպոզիտոր՝ Վլադիմիր Յուրովսկի
* Օպերատոր՝ Միխայիլ Դրույան
* Հնչյունային օպերատոր՝ Նիկոլայ Պրիլուցկի
* Մուլտիպլիկատորներ՝ Գենադի Նովոժիլով, Վլադիմիր Պեկար, Բորիս Բուտակով, Ելենա Խլուդովա, Ելիզավետա Կոմովա, Վլադիմիր Կրումին, Բորիս Չանի
* Դերերը հնչյունավորել են.
** Էրաստ Գարին – Վերլիոկա
** Յուրի Խրժանովսկի – ոզնի
** Գեորգի Վիցին – բադ
** Գալինա Իվանովա – կաղին
** Լիլիա Գրիցենկո – պարան

## Թողարկումներ
* 1990-ականների կեսերին մուլտֆիլմը թողարկվել է տեսաերիզներով Studio PRO Video, խորհրդային լավագույն մուլտֆիլմերի հավաքածուներում «Союз-видео» ստուդիայի կողմից «Սոյուզմուլտֆիլմ» կինոստուդիայի մուլտֆիլմերի ժողովածուում։
* 2009 թվականի հոկտեմբերի 8-ին տեղի է ունեցել այդ մուլտֆիլմի պաշտոնական թողարկումը DVD-սկավառակով, որը նախապատրաստվել և իրականացվել է «Союз-видео» ընկերության կողմից։ «Վերլիոկայից» բացի կավառակում ընդգրկվել են ևս յոթ մուլտֆիլմեր՝ «Աքաղաղն ու ներկերը», «Ամենագլխավորը», «Ժու-Ժու-Ժու», «Терёхина таратайка», «Հայելի», «Պրոդելկինը դպրոցում», «Վերջին թերթիկը»։
* Ձայն – Русский Dolby Digital 1.0 Mono
* Տարածաշրջանային կոդ – 0 (All)
* Պատկեր – Standart 4:3 (1,33: 1)
* Գույն – PAL
* Փաթեթավորում – կոլեկցիոն հրատարակություն
* Տեղայնացնող – «Союз-видео»։

## Ծանոթագրություն

## Արտաքին հղումներ
* «Վերլիոկա» նուլտֆիլմը Аниматор.ru կայքում,
* «Վերլիոկա» մուլտֆիլմը Фильм.ru կայքում։

Կատեգորիա:1957 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Կարճամետրաժ մուլտֆիլմեր
Կատեգորիա:Նիկոլայ Էրդմանի մուլտֆիլմեր
Վուկոսավլե

**Վուկոսավլե** (), գյուղ Բոսնիա և Հերցեգովինայում։ Վարչականորեն գտնվում է Սերբական Հանրապետության Դոբոյ շրջանում։ Համանուն համայնքի վարչական կենտրոնը։

## Բնակչություն
Ըստ 2013 թվականի մարդահամարի տվյալների՝ գյուղի բնակչությունը կազմում է 768 մարդ։

## Ծանոթագրություններ

Կատեգորիա:Բոսնիա և Հերցեգովինայի բնակավայրեր
Բատիկյան

**Բատիկյան**, հայկական ազգանուն։

## Ազգանունը կրողներ
* Անի Բատիկյան (1982), ջութակահարուհի։
* Բագրատ Թեմիկի Բատիկյան (1948-2010), մաթեմատիկոս։ 
* Բատիկ Ստեփանի Բատիկյան (1892-1920), բոլշևիկ–հեղափոխական։
* Հայկուշ Գուրգենի Բատիկյան (ծնվ․ 1952), բուսաբան-սնկաբան։
* Հրանտ Գևորգի Բատիկյան (1909-1983), կենսաբան-գենետիկ։
* Ստեփան Թովմասի Բատիկյան (1864-1919), մանկավարժ։

## Տես նաև
* Խաչիկ Գաբրիելի Բադիկյան (1932), հայ լեզավաբան։
* Հայկ Ավետիսի Բադիկյան (1876-1950), քանդակագործ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Տեղանվանական հիմքով ազգանուններ
Կատեգորիա:Յան վերջածանցով ազգանուններ
Տղա

thumb|Գերմանիայում տղաները տիկնիկային ներկայացում են խաղում
thumb|Տղաները խաղում են

**Տղա**, մինչև 13-15 տարեկան (մինչև սեռական հասունության ավարտը) արական սեռին պատկանող երեխա։

## Նկարագրություն
Սովորաբար տղաների և աղջիկների, ինչպես նաև տղամարդկանց և կանանց տարբերությունը դիտարկվում է ոչ միայն կենսաբանական առումով, այլև գենդերային տարբերությունների տեսանկյունից։ Գենդերային նույնականացումը (այսինքն՝ նույնացումը իր սեռի հետ), ինչպես հետևում է կլինիկական էնդոկրինոլոգիայի տվյալներից և նորածինների սեռի փոխոխության (փոխարկության) վիրաբուժական վիրահատությունների փորձերից, առաջին հերթին տեղի է ունենում բնածին դետերմինանտների (այսինքն՝ ուղեղի սեռական տարբերակումը դեռևս ներարգանդային զարգացման շրջանում) արդյունքում։

Դեռահասը 12-16 տարեկան տղան է, որը գտնվում է սեռական հասունության շրջանում։

**Պատանին** արական սեռի երիտասարդն է՝ 13-15 տարեկանից մեծ և 18 տարեկանից (չափահաս տարիք, որը ներկայումս սահմանված է աշխարհի շատ երկրներում) փոքր։ Տղայի զարգացման գործընթացում տղամարդկանց սեռական հորմոնների ազդեցության տակ ձևավորվում և կատարելագործվում են առաջնային և երկրորդային սեռական հատկանիշները։

**Տղամարդը** 18 տարեկանից բարձր արական սեռի չափահաս անձն է։

## Տարիքային փուլեր
* Նորածնություն - սովորաբար այսպես է կոչվում երեխայի կյանքի առաջին, երբեմն՝ նաև երկրորդ տարին, երբ նա ամբողջությամբ կախված է մորից։
* Մանկություն - մինչև սեռական հասունացումն ընկած ժամանակահատվածը։
* Պատանեկություն - սեռական հասունության սկզբից մինչև դրա առաջին (հիմնական) փուլի ավարտը։ Պատանեկության տարիքի ավարտը երկրների մեծ մասում համարվում է չափահասունության փուլը, որը, որպես կանոն, սահմանվում է 18 տարեկանը (որոշ երկրներում՝ 21 տարեկանը)։

## Ծանոթագրություններ

## Արտաքին հղումներ
* *Аллан и Барбара Пиз.* Язык взаимоотношений (Мужчина и женщина)
* Դավիդ Ռեյմերի կլինիկական դեպքը
* Էվոլյուցիան և մարդկային վարքագիծը

Կատեգորիա:Մարդու զարգացում
Կատեգորիա:Տղամարդիկ
Տիտանիկ 2

**Տիտանիկ 2** (), օվկիանոսային լայների մշակվող նախագիծ, որը բրիտանական «Տիտանիկ» անդրատլանտյան շոգենավի պատճեն է։ Նախագիծը ներկայացրել է ավստրալիացի գործարար և քաղաքական գործիչ Քլայվ Պալմերը 2012 թվականի ապրիլին։ Ենթադրվում էր, որ «Տիտանիկ 2»-ը կդառնա Պալմերի հիմնադրած «Blue Star Line» ծովագնացության ընկերության ֆլագմանը, որն իր անունը ստացել է՝ ի պատիվ «White Star Line» նավագնացական ընկերության։ Վերջինիս կազմում եղել է բնօրինակ նավը։ Ի սկզբանե ենթադրվում էր, որ լայները ծով դուրս կգա 2016 թվականին, սակայն հետագայում այն հետաձգվեց մինչև 2018, այնուհետև՝ 2019 թվականը։

2018 թվականին հայտնի դարձավ, որ լայները ծով է դուրս գալու 2022 թվականին։ 2013 թվականին ավելի քան 40 000 մարդ ցանկություն է հայտնել ձեռք բերել այդ լայների տոմսերից։ «Տիտանիկ 2»-ի առաջին չվերթը պետք է տեղի ունենար առաջին Տիտանիկի պատմական երթուղով՝ Սաութհեմփթոնից դեպի Նյու Յորք, սակայն հետո նոր երթուղի առաջարկվեց՝ Ցզյանսուից դեպի Դուբայ։

## Նախագծի մշակում
2013 թվականի փետրվարին՝ մամլո ասուլիսի ժամանակ, Քլայվ Պալմերը հայտարարեց «Տիտանիկ»-ի ժամանակակից կրկնօրինակը կառուցելու մտադրության մասին։ Նախատեսվում էր, որ «Տիտանիկ 2»-ը կկառուցվի Չինաստանում և իր առաջին չվերթը կկատարի Սաութհեմփթոնից Նյու Յորք 2016 թվականին (հետաձգվել է մինչև 2022 թվականը)։ Պալմերը հույս ունի հնարավորինս ճշգրիտ վերստեղծել «Տիտանիկ 2»-ը, կրկնել բնօրինակ «Տիտանիկ»-ի բոլոր արտաքին ուրվագծերը։ Նրա խոսքերով՝ «Տիտանիկ 2»-ը կունենա 296․14 մետր երկարություն (883 ֆուտ), 55․800 տոննա բրուտտո քաշ և կկարողանա տեղավորել 2 435 ուղևոր և անձնակազմի 900 անդամ։ Պալմերը նշել է նաև, որ «Տիտանիկ 2»-ը կկառուցվի՝ ի հիշատակ 1912 թվականին Տիտանիկի խորտակումից զոհվածների և ողջ մնացածների։

## Կառուցվածք և դիզայն
thumb|260x260px|Առաջին Տիտանիկը 1912 թվականին|alt=
Նավի ջրատարողությունը պետք է լինի 55 800 տոննա բրուտտո, որն ավելի շատ է, քան բնօրինակինը։

### Համեմատություն բնօրինակ տարբերակի հետ
Նավը պետք է առավելագույնս նման լինի բնօրինակ «Տիտանիկ»-ին։ Դրա հետ մեկտեղ, մի շարք պատճառներով (անվտանգության տեխնիկայի ժամանակակից կանոններ, տնտեսական նկատառումներ) նոր նախագծում առկա են մի շարք փոփոխություններ․
* Կայունությունը բարելավելու նպատակով նավի լայնությունը ավելացել է (բնօրինակից 4 մետր լայն)։
* Անկյունային կաթսաների, շոգեմեքենաների փոխարեն օգտագործվելու է դիզելային էլեկտրական ուժային կառույց՝ 4 դիզելային շարժիչով։
* Ավելացվել են կողային տրաստերներ և մեծացված ղեկ, այդ կերպ «Տիտանիկ 2»-ը ավելի շարժունակ կլինի։
* Ավելացվել են պահուստային ելքերի աստիճաններ։
* Ի տարբերություն իրական «Տիտանիկ»-ի՝ նոր նավի փրկանավակները կբավականացնեն բացարձակապես բոլոր ուղևորներին։
* Մեկ փրկանավակում կարող է տեղավորվել 250 մարդ։

## Քննադատություն
Եթե լայները կառուցվի «Ցզինլին» նավաշինական գործարանում, ապա այն կլինի Չինաստանում կառուցված ամենամեծ ուղևորատար նավը։ Բարդությունն այն է, որ այդ նավաշինարանում չկան չոր դոկեր։

## Ծանոթագրություններ

## Արտաքին հղումներ
* 
* 

Կատեգորիա:Նավեր
Կատեգորիա:Տիտանիկ
Բարթիկյան

**Բարթիկյան**, հայկական ազգանուն։

## Ազգանունը կրողներ
* Հրաչ Միքայելի Բարթիկյան (1927-2011), պատմաբան, բյուզանդագետ։
* Միքայել Հակոբի Բարթիկյան (1887-1968), հրապարակախոս, հասարակական գործի։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Հունարեն հիմքով ազգանուններ
Կատեգորիա:Եբրայերեն հիմքով ազգանուններ
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Ուձի

, Ճապոնիայի Կիոտո պրեֆեկտուրայում գտնվող քաղաք՝ հարավում Կիոտոյի հետ սահմանակցող։

Քաղաքը տեղակայված է համանուն գետի վրա, որը հոսք է առնում Բիվա լճից։

Ուձի քաղաքը հիմնադրվել է 4-րդ դարում Օձին միապետի կողմից։

1180 թվականին Ուձիի մոտ ճակատամարտ է տեղի ունեցել՝ Մինամոտո և Թայրա կլանների միջև։ Այդ ճակատամարտում Մինամոտո կլանի կողմից մասնակցում էին բազմաթիվ հոգևորական-զինվորականներ։ Ճակատամարտն ավարտվել է Մինամոտո կլանի ջախջախիչ պարտությամբ։

Քաղաքում կան բազմաթիվ տեսարժան վայրեր․
* 1053 թվականին կառուցված Բյոդո-ին տաճարը (平等院)՝ Ամիտայուսի կամ Ֆենիքսի սրահով,
* 1648 թվականին կառուցված Կյոսո-ձի զենյան տաճարը,
* 1661 թվականին կառուցված Մամպուկու-զի տաճարը, որը պատկանում է Օբակու ճապոնական դպրոցին և կառուցված է չինական Մին դինաստիայի ոճով,
* Պատմական ճակատամարտի վայրը՝ Ուզի գետի տարածքում,
* Մեծաքանակ բուդդայական տաճարներ,
* Ուզի քաղաքում արտադրվում է աշխարհում մեծ ճանաչում ունեցող թեյերից մեկը (թեյ Ուզի),
* «Գենձի-մոնոհաթարի» վեպի վերջին մասերը կապված են հենց այս քաղաքի հետ։

Ուզին քաղաքի կարգավիճակ է ստացել 1951 թվականի մարտի 1-ին։ Ուզի քաղաքի տարածքը կազմում է 67,54 կմ², բնակչությունը՝ 182 921 մարդ (2017 թվականի հոկտեմբերի 1-ի տվյալների համաձայն), բնակչության խտությունը՝ 2708,34 մարդ/կմ²

Քաղաքը տեղակայված է Կիոտո և Նարա պատմական կենտրոնների միջև։

## Տես նաև
* Հին Կիոտոյի մշակույթի հուշարձաններ (Կիոտո, Ուձի և Օցու)

## Ծանոթագրություններ

## Արտաքին հղումներ
* * Ճապոնական Ուձի քաղաքի պաշտոնական վեբկայք

Կատեգորիա:1951 թվականին հիմնադրված բնակավայրեր
Կատեգորիա:Ճապոնիայի քաղաքներ
Դենիլեյ

**Դանիելա Կյուրիել**, նաև հայտնի է բեմական **Դենիլեյ** () անունով, անգլիացի երգչուհի, պարուհի և երգերի հեղինակ։ Իր կարիերան Դանիելան սկսել է որպես պարային խմբի մասնակցող։ Դրանից հետո նա երգչուհու դերով իր քրոջ հետ դարձավ *Curly Fryz* դուետի մասնակից, որի ժամանակ նա մասնակցեց այնպիսի արտիստների շոուներին, ինչպիսիք են Պրինսը, Ռիհաննան, Մեգան Տրենորը, Ֆարելլ Ուիլյամսը և այլն։ 2013 թվականին Պրինսը դուետ է հրավիրում՝ մասնակցելու իր *Breakfast Can Wait* երգի նկարահանումներին։ Դրանից հետո *Curly Fryz-ը* թողարկեց մի քանի անկախ թողարկումներ, այնուհետև Պրենսի հետ գրեցին *Like a Mack* երգն իր *HITnRUN։ Phase One* ալբոմի համար, որից հետո Դանիելլան որոշեց զբաղվել մենակատար ստեղծագործությամբ՝ *DaniLeigh* մականունով։ Մի քանի ինքնուրույն թողարկումներից հետո նա պայմանագիր է կնքում *Def Jam* լեյբլով։ 2017 թվականին նա թողարկում է իր առաջին երկու սինգլները՝ *Lurkin* և *Play*, և նույնիսկ մասնակցում մի քանի երգերի ձայնագրություններում *Summer with Friends* հավաքածուի համար։ 2018 թվականի նոյեմբերին դուրս եկավ նրա *The Plan* ալբոմը, որում տեղ էին գտել այնպիսի կատարումներ, ինչպիսիք են *YBN Nahamir*-ը, ''YG''-ն, *Lil Yachty*-ն և *Lil Baby*-ն։ *Lil Bebe*-ն այդ ալբոմի 27 տողն էր զբաղեցնում *[[Hot R&B/Hip-Hop Songs]]* աղյուսակում։

; Ալբոմներ

**The Plan* (2018)

; Սինգլներ

**Lil Bebe* (2018)
**Life* (2018)
**Blue Chips* (2018)
**No Limits* (2019)

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի խորեոգրաֆներ
Կատեգորիա:Ամերիկացի փոփ երգիչներ
Կատեգորիա:Անգլիացի երգչուհիներ
Կատեգորիա:Արվեստագետներ
Կատեգորիա:Բեմական կեղծանուններ
Ալեքսանդր Դանցև

**Ալեքսանդր Ալեքսեևիչ Դանցև** (, ), ռուս ֆուտբոլիստ։

## Կարիերա
### Ակումբային
Ֆուտբոլով սկսել է զբաղվել 7 տարեկանում, և միանգամից մարզիչները նրան նշանակել են աջ կիսապաշտպանի դիրքում։ Ֆուտբոլիստի կարիերան սկսել է «Ռոսելմաշի» ֆարմ-ակումբում։ 2001 թվականին պայմանագիր է կնքել «Ռոստով» ակումբի հետ։ 2006 թվականին դարձել է թիմի կարևոր խաղացողներից մեկը։ Սակայն հաջորդ մրցաշրջանն ստացվել է պակաս հաջող. նա ավելի հազվադեպ է ընդգրկվել մեկնարկային կազմում, թիմը Պրեմիեր լիգայում զբաղեցրել է վերջին տեղը, իսկ նրա ղեկավարությունը չի շտապել Դանցևին առաջարկել նոր պայմանագիր։ Սպասելով պայմանագիրի ժամկետի ավարտին՝ Դանցևը պայմանագիր է կնքել մերձմոսկովյան «Խիմկի» ակումբի հետ։ Չկարողանալով ամրապնդել իր դիրքերը հիմնական կազմում՝ ամռանը լքել է ակումբը և տեղափոխվել «Լուչ-Էներգիա», որտեղ խաղացել է ձախ պաշտպանի դիրքում։ 2010 թվականի նոյեմբերի վերջին երկարաժամկետ պայմանագիր է կնքել «Ուրալ» ակումբի հետ, որտեղ էլ ավարտել է կարիերան 2019 թվականին։ Իր վերջին խաղն անցկացրել է իր հայրենի Կամենսկում՝ «Պրոգրես» ակումբի կազմում։

Պրեմիեր լիգայում անցկացրել է 125 խաղ և խփել 5 գոլ։

### Հավաքականում
2006 թվականին հրավիրվել է Ռուսաստանի օլիմպիական հավաքական, որի կազմում անցկացրել է 3 խաղ։

## Ձեռքբերումներ
; «Ուրալ»
* ՖԱԼ առաջնության հաղթող – 2012/13
* ՖԱԼ գավաթի դափնեկիր (3) – 2012, 2013, 2018
* Ռուսաստանի գավաթի դափնեկիր – 2016/17, 2018/19

## Ակումբային վիճակագրություն

## Ծանոթագրություններ

## Արտաքին հղումներ
* Էջը «Ուրալ» ՖԱ-ի պաշտոնական կայքում 

Կատեգորիա:Խիմկիի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ուրալի ֆուտբոլիստներ
Կատեգորիա:Ռուս ֆուտբոլային մարզիչներ